
ПОДАВАНЕ НА ДЕКЛАРАЦИИ И УВЕДОМЛЕНИЯ ПО ЧЛ. 15 ОТ ЗЗБУТ ПРЕЗ 2011 ГОДИНА
*Съгласно §1 от Допълнителната разпоредба на Наредба № 3 от 23 февруари 2010 г. „промяна в обстоятелствата, подлежащи на деклариране" е промяна в декларираните обстоятелства по Раздел I, т. 1 и 2; Раздел II, т. 7,8 и 9; Раздел IV, Част І, т. 22, 24 , Част II, т. 25, Част IV, т. 33 от декларацията. Това са промени свързани с: 

·  наименованието, седалището и адреса на управление на ЮЛ/ФЛ; 

·  основната и спомагателната дейност на предприятието, поделенията, големината на предприятието; 

·  работните места, свързани с работа на открито, под земята, във въздуха, на и под земята; 

·  опасностите, създаващи риск за здравето и безопасността; 

· необходимостта от използването на лични предпазни средства; 

· работните места с видеодисплеи. 
Съгласно член 3 от действащата към настоящия момент Наредба № 3 от 23.02.2010г., регламентираща формата, съдържанието, реда и начина за подаване и съхраняване на декларацията по чл. 15, ал. 1 от ЗЗБУТ, в срок до 30 април 2011 г. всички задължени лица трябва да подадат декларация за 2010 година или съответно уведомление за непроменени обстоятелства. 
  Задължение за подаване на декларация или уведомление 
Всички задължени лица трябва да подадат за 2010 година декларация, ако:

· нямат подадена декларация за 2009 г., която е успешно приета и съответно публикувана в публичния регистър на сайта на ИА „ГИТ" 

или 

· имат подадена декларация за 2009 г., но през 2010 г. са настъпили промени в обстоятелствата, подлежащи на деклариране (съгласно §1 от Допълнителната разпоредба на Наредба № 3 от 23 февруари 2010 г.) 

уведомление, ако:

· имат подадена декларация за 2009 г. и през 2010 г. не са настъпили промени в обстоятелствата, подлежащи на деклариране (съгласно §1 от Допълнителната разпоредба на Наредба № 3 от 23 февруари 2010 г.). 
  Начин за подаване на декларация или уведомление 

Декларацията и уведомлението могат да бъдат подавани по електронен път или на място в съответната териториална дирекция „Инспекция по труда" по седалище и адрес на управление на предприятието. 

При подаване на място е необходимо: 

·  за декларация - да бъде представена както в електронен, така и в хартиен вид, като за подготовката й се използва специализираният софтуер за попълване на декларациите ЗБУТ 
· за уведомление - да бъде представено в хартиен вид, попълнено по образец съгласно приложение № 2 на Наредбата. той да бъде изпратен чрез Интернет от уеб портала в Интернeт страницата на ИА „ГИТ". 
*Нова декларация може да бъде подадена и при промяна на кое да е друго от декларираните обстоятелства, свързана с подобряване или изменение на условията на труд в предприятието. 

